**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secţiunea 1**  **Titlul prezentului act normativ**  **HOTĂRÂRE**  **pentru modificarea şi completarea Hotărârii Guvernului nr. 423/2022 privind aprobarea programelor naţionale de sănătate** | | | | | | |
| **Secţiunea a 2 – a**  **Motivul emiterii actului normativ**  **2.1.**Sursa proiectului de act normativ:  Necesitatea punerii în aplicare în domeniul Programului național de sănătate mintală și profilaxie în patologia psihiatrică finanțat din bugetul Ministerului Sănătății a unor intervenții dedicate depistării precoce a consumului de droguri și a tulburărilor cognitive, emoționale și comportamentale la copii**,** precum și necesitateaasigurării accesului bolnavilor la servicii de îngrijiri paliative decontate din bugetul FNUASS în cadrul Programului naţional de îngrijiri paliative. | | | | | | |
| * 1. Descrierea situaţiei actuale   În prezent, derularea programelor naţionale de sănătate se realizează în conformitate cu prevederile:  - Titlului II „Programele naţionale de sănătate” din Legea nr. 95/2006 privind reforma în domeniul sănătății, republicată, cu modificările și completările ulterioare;  - Hotărârii Guvernului nr. 423/2022 privind aprobarea programelor naţionale de sănătate, cu modificările şi completările ulterioare;  - Normelor tehnice de realizare a programelor naţionale de sănătate publice, aprobate prin Ordinul ministrului sănătății nr. 964/2022, cu modificările și completările ulterioare;  - Normelor tehnice de realizare a programelor naţionale de sănătate curative, aprobate prin Ordinul președintelui Casei Naționale de Asigurări de Sănătate nr. 180/2022, cu modificările și completările ulterioare.  Astfel, în cadrul programelor naționale de sănătate publică finanțate din bugetul Ministerului Sănătății este reglementată derularea Programului naţional de screening organizat pentru boli cronice cu impact asupra sănătăţii publice care are drept obiectiv ,,creşterea accesului populaţiei la programe de screening organizate pe baze populaţionale pentru boli cronice cu impact asupra sănătăţii publice’’. În anul 2024 nu au fost alocate fonduri pentru implementarea aceastui program deoarece, conform prevederilor HG nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate, cu modificările și completările ulterioare și Ordinului ministrului sănătății și președintelului Casei Naționale de Asigurări de Sănătate nr. 1857/441/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate, cu modificările și completările ulterioare, serviciile medicale dedicate screening-ului, diagnosticului precoce și tratamentului unor boli cronice cu impact asupra sănătăţii publice au fost incluse în pachetele de servicii minimale și de bază în asistența medicală începând cu data de 01.07.2024.  De asemenea, în cadrul programelor naționale de sănătate publică finanțate din bugetul Ministerului Sănătății este inclus și Programul național de sănătate mintală și profilaxie în patologia psihiatrică. Din bugetul acestui program, în anul 2024 s-a asigurat finanțarea pentru realizarea activităţilor de terapie ocupaţională de către bolnavii cu tulburări de sănătate mintală internaţi în structurile de psihiatrie ale unităților sanitare, în vederea favorizării măsurilor de reinserţie socială şi profesională a acestora.  Totodată, în anul 2024 din bugetul Ministerului Sănătății alocat implementării programelor naționale de sănătate publică s-au asigurat și fondurile necesare pentru implementarea Subprogramului de fertilizare in vitro şi embriotransfer, parte integrantă a Programului naţional de transplant de organe, ţesuturi şi celule de origine umană, subprogram în cadrul căruia au fost finanțate procedurile de fertilizare in vitro și embriotransfer efectuate de cuplurile eligibile.  Conform prevederilor art. 4 alin. (1) din Planul național de prevenire şi combatere a cancerului în România, aprobat prin Legea nr. 293/2022, cu modificările și completările ulterioare,  „ART. 4  (1) Toţi cetăţenii români care se află pe teritoriul României, au domiciliul sau reşedinţa în România, cetăţenii statelor membre ale Uniunii Europene, ai Spaţiului Economic European şi cetăţenii Confederaţiei Elveţiene, precum şi străinii şi apatrizii care au domiciliul sau reşedinţa în România au dreptul garantat de stat la serviciile de natură medicală, socială şi de susţinere psihologică cuprinse în Planul naţional de prevenire şi combatere a cancerului, după cum urmează:  a) servicii medicale de prevenire, diagnostic şi tratament al cancerului;  b) servicii de îngrijire, inclusiv îngrijiri paliative;  c) servicii de psihooncologie, onconutriţie şi oncofertilitate;  d) servicii sociale şi indemnizaţii lunare de hrană.”  În cadrul proiectului intitulat „Creșterea capacității instituțională pentru dezvoltarea națională coordonată a îngrijirilor paliative și îngrijirilor la domiciliu (PAL PLAN) derulat de către CNAS, MS, ANMCS și MMSS a fost elaborat „Programul Național de Dezvoltare graduală a îngrijirilor paliative în unitățile cu paturi la domiciliu și în ambulatoriu”.  În prezent, asigurații beneficiază de îngrijiri paliative acordate la domiciliu, în ambulatoriul clinic de specialitate, respectiv în regim de spitalizare de zi și continuă, din pachetul de servicii de bază reglementat la anexa nr. 1 din Hotărârea Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate, cu modificările și completările ulterioare. | | | | | | |
| 2.3. Schimbări preconizate  Prin modificările propuse în structura programelor naționale de sănătate publică finanțate din bugetul Ministerului Sănătății se reglementează:  - încetarea implementării Programului naţional de screening organizat pentru boli cronice cu impact asupra sănătăţii publice în condițiile asigurării accesului persoanelor asigurate și neasigurate de servicii de testare și diagnostic precoce a bolilor cronice cu impact asupra sănătății publice conform metodologiilor de screening aprobate prin ordin al ministrului sănătății și în condițiile decontării acestor servicii medicale din bugetul Fondului național unic de asigurări sociale de sănătate, conform prevederilor HG nr. 521/2023, cu modificările și completările ulterioare și Ordinului ministrului sănătății și președintelului Casei Naționale de Asigurări de Sănătate nr. 1857/441/2023, cu modificările și completările ulterioare;  - crearea cadrului legislativ pentru implementarea în cadrul Programului național de sănătate mintală și profilaxie în patologia psihiatrică a două obiective noi după cum urmează:   * asigurarea accesului persoanelor la testarea rapidă a prezenței metaboliților de substanțe psihotrope, psihoactive, narcotice sau stupefiante în urină în vederea identificării precoce a consumului de droguri; * asigurarea accesului copiilor cu vârsta sub 18 ani la testare psihologică pentru evaluarea dezvoltării cognitive, emoționale și comportamentale în vederea acordării îngrijirilor medicale preventive adecvate.   Prin includerea celor două obiective sus menționate în Programul național de sănătate mintală și profilaxie în patologia psihiatrică se are în vedere realizarea unor intervenții strategice necesare pentru punerea în aplicare a prevederilor OUG nr. 147/2024 privind înfiinţarea, organizarea şi funcţionarea Agenţiei Naţionale pentru Politici şi Coordonare în Domeniul Drogurilor şi al Adicţiilor, a centrelor de sănătate mintală şi pentru prevenirea adicţiilor, precum şi pentru modificarea unor acte normative.  - încetarea implementării Subprogramului de fertilizare in vitro şi embriotransfer în condițiile continuării finanțării din bugetul de stat, prin bugetul Ministerului Muncii, Familiei, Tineretului și Solidarității Sociale a Programului social de interes național de susținere a cuplurilor și a persoanelor singure pentru creșterea natalității, aprobat prin HG nr. 1103/2022, cu modificările ulterioare și Ordinului Ministerului Muncii şi Solidarităţii Sociale și Ministerului Familiei, Tineretului şi Egalităţii de Şanse nr. 2155/20.917/2022 privind aprobarea Normelor metodologice de aplicare a Programului social de interes naţional de susţinere a cuplurilor şi a persoanelor singure, pentru creşterea natalităţii, cu modificările și completările ulterioare.  Crearea cadrului legal adecvat implementării unui nou program în cadrul programelor naţionale de sănătate curative, Programul naţional de îngrijiri paliative care are ca obiectiv îmbunătățirea calității vieții pacientului cu boli cronice progresive în stadii avansate și în stadii terminale prin: asigurarea serviciilor de îngrijiri paliative la domiciliu, asigurarea serviciilor specializate de îngrijiri paliative în ambulatoriu, asigurarea serviciilor de îngrijiri paliative în regim de spitalizare de zi; asigurarea serviciilor de îngrijiri paliative de către echipe mobile dedicate în unitățile sanitare cu paturi care nu au în structură paturi de spitalizare de zi sau secții/compartimente de îngrijiri paliative.  De asemenea, acest nou program aduce numeroase beneficii îngrijirii pacienților aflaţi în stadii avansate și în stadii terminale de boală. Astfel, se îmbunătăţeşte calitatea vieții pentru pacienții cu boli incurabile, se reduce povara asupra sistemului de sănătate, diminuând numărul de internări și durata acestora prin gestionarea eficientă a simptomelor în afara spitalelor, se asigură sprijin familiilor și aparținătorilor pacienților, oferindu-le resurse și suport necesare pentru a face față situațiilor dificile. Având în vedere îmbătrânirea populației precum și creșterea numărului de bolnavi cu boli cronice, implementarea unui astfel de program devine o componentă crucială a unui sistem de sănătate modern și umanitar.  Având în vedere dispoziţiile art. 51 alin. (4), din Legea nr. 95/2006, potrivit cărora „structura programelor naţionale de sănătate, obiectivele acestora, precum şi orice alte condiţii şi termene necesare implementării şi derulării se aprobă prin hotărâre a Guvernului, la propunerea Ministerului Sănătăţii”, precum şi dispoziţiile art. 48 alin. (2) lit. b), ale art. 52 şi art. 53 alin. (2) din aceeaşi lege, prin proiectul de act normativ s-a prevăzut, în mod similar şi unitar cu celelalte dispoziţii care vizează derularea celorlalte programe de sănătate curative, modalitatea de stabilire şi derulare a relaţiilor contractuale dintre casele de asigurări de sănătate şi furnizorii de servicii de îngrijiri paliative în cadrul Programului național de îngrijiri paliative.  Totodată prin proiectul de act normativ se pun în aplicare dispoziţiile legale referitoare la îngrijirile paliative prevăzute în Legea nr. 293/2022 pentru prevenirea şi combaterea cancerului, cu modificările şi completările ulterioare, precum şi în Legea nr. 95/2006, republicată, cu modificările şi completările ulterioare.  Furnizori de îngrijiri paliative pot fi: medicii de familie, furnizorii privați de îngrijiri paliative la domiciliu, cabinetele medicale individuale din ambulatoriu, spitalele publice și private. Dintre aceste categorii de furnizori numai furnizorii privați de îngrijiri paliative la domiciliu și cabinetele medicale individuale din ambulatoriu care furnizează numai de îngrijiri paliative pot încheia contracte cu casele de asigurări de sănătate strict pentru derularea Programului național de îngrijiri paliative. Celelalte categorii de furnizori, respectiv medicii de familie, cabinetele medicale individuale din ambulatoriu (care pe lângă îngrijirile paliative mai furnizează și alt tip servicii medicale), spitalele publice și private pot încheia contracte cu casele de asigurări de sănătate și pentru alte tipuri de servicii medicale, în baza  dispozițiilor HG nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate, cu modificările și completările ulterioare. Ca urmare, prin proiectul de act normativ, se acordă posibilitatea ca furnizorii privați de îngrijiri paliative la domiciliu să poată intra în relație contractuală cu casele de asigurări de sănătate în baza dispozițiilor HG nr. 423, cu modificările și completările ulterioare, fără a fi condiționați și de încheierea unui contract în baza dispozițiilor HG nr. 521/2023, cu modificările și completările ulterioare, acesta nefiind necesar.  Pentru asigurarea tratamentului bolnavilor cu afecţiuni tratate prin radioterapie şi dializă s-au creat reglementări care să permită continuarea acestor tipuri de terapii, fără întreruperi determinate de reorganizarea furnizorilor de servicii medicale.  Pentru a nu îngrădi accesul persoanelor asigurate la îngrijiri paliative, se reglementează o perioadă tranzitorie până la data de 31 decembrie 2025, care să permită încheierea unui număr suficient de contracte în cadrul Programului naţional de îngrijiri paliative. În această perioadă tranzitorie pacienţii pot beneficia de îngrijiri paliative acordate la domiciliu, în ambulatoriul de specialitate și/sau în regim de spitalizare de zi din pachetul de servicii de bază reglementat la anexa nr. 1 din Hotărârea Guvernului nr. 521/2023, cu modificările și completările ulterioare, dacă nu beneficiază de îngrijiri paliative la domiciliu, în ambulatoriul de specialitate, respectiv în regim de spitalizare de zi acordate în cadrul acestui nou program de sănătate curativ. | | | | | | |
| * 1. Alte informaţii – Nu este cazul. | | | | | | |
| **Secţiunea a 3-a**  **Impactul socioeconomic al actului normativ** | | | | | | |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ   Beneficiul adoptării prezentului act normativ este reprezentat de crearea cadrului legal adecvat implementării unui nou program în cadrul programelor naţionale de sănătate curative pentru susţinerea cheltuielilor cu serviciile de îngrijiri paliative. | | | | | | |
| * 1. Impactul social   Prezentul act normativ nu se referă la acest subiect. | | | | | | |
| * 1. Impactul asupra drepturilor şi libertăţilor fundamentale ale omului   Prezentul act normativ nu se referă la acest subiect. | | | | | | |
| * 1. Impact macro-economic   Prezentul act normativ nu se referă la acest subiect. | | | | | | |
| * + 1. Impactul asupra economiei şi asupra principalilor indicatori macroeconomici   Prezentul act normativ nu se referă la acest subiect. | | | | | | |
| * + 1. Impactul asupra mediului concurenţial şi domeniului ajutoarelor de stat:   Prezentul act normativ nu se referă la acest subiect. | | | | | | |
| * 1. Impact asupra mediului de afaceri   Prezentul act normativ nu se referă la acest subiect. | | | | | | |
| * 1. Impact asupra mediului înconjurător   Prezentul act normativ nu se referă la acest subiect. | | | | | | |
| * 1. Evaluarea costurilor şi beneficiilor din perspectiva inovării şi digitalizării   Prezentul act normativ nu se referă la acest subiect. | | | | | | |
| * 1. Evaluarea costurilor şi beneficiilor din perspectiva dezvoltării durabile   Prezentul act normativ nu se referă la acest subiect. | | | | | | |
| * 1. Alte informaţii - Nu sunt | | | | | | |
| **Secţiunea a 4-a**  **Impactul financiar asupra bugetului general consolidat,**  **atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** | | | | | | |
| - în mii lei (RON) - | | | | | | |
| Indicatori | Anul curent | Următorii patru ani | | | | Media pe cinci ani |
| 1 | 2 | 3 | 4 | 5 | 6 | 7 |
| * 1. Modificări ale veniturilor bugetare, plus/minus, din care:   a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări  d) alte tipuri de venituri (se va menționa natura acestora) |  | | | | | |
| * 1. Modificări ale cheltuielilor bugetare, plus/minus, din care:   a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii  d) alte tipuri de cheltuieli (se va menționa natura acestora) |
| * 1. Impact financiar, plus/minus, din care:   a)buget de stat  b) bugete locale |
| * 1. Propuneri pentru acoperirea creşterii cheltuielilor bugetare |
| * 1. Propuneri pentru a compensa reducerea veniturilor bugetare |
| * 1. Calcule detaliate privind fundamentarea modificărilor veniturilor şi/sau cheltuielilor bugetare |
| * 1. Prezentarea, în cazul actelor normative a căror adoptare atrage majorarea cheltuielilor bugetare, a următoarelor documente:  1. fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată; 2. declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară; | | | | | | |
| * 1. Alte informaţii   Prin Legea bugetului de stat pe anul 2025 nr. 9/2025 au fost aprobate credite de angajament în valoare de 71.695,00 mii lei pentru implementarea şi derularea Programului naţional de îngrijiri paliative. | | | | | | |
| **Secţiunea a 5-a**  **Efectele proiectului actului normativ asupra legislaţiei în vigoare** | | | | | | |
| * 1. Măsuri normative necesare pentru aplicarea prevederilor actului normativ   - Hotărârea Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate – se modifică;  - Ordinul ministrului sănătăţii şi al preşedintelui Casei Naţionale de Asigurări de Sănătate nr. 1857/441/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate – se modifică;  - Ordinul preşedintelui CNAS nr. 180/2022 pentru aprobarea Normelor tehnice de realizare a programelor naţionale de sănătate curative, cu modificările și completările ulterioare – se modifică şi se completează;  - Ordinul preşedintelui CNAS nr. 234/2022 pentru aprobarea machetelor de raportare fără regim special a indicatorilor specifici şi a Metodologiei transmiterii rapoartelor aferente programelor/subprogramelor naţionale de sănătate curative – se modifică şi se completează;  - Ordinul ministrului sănătății nr. 964/2022 privind aprobarea Normelor tehnice de realizare a programelor naţionale de sănătate publice, cu modificările și completările ulterioare – se modifică și se completează;  -Ordinul ministrului sănătății nr. 2208/2022 pentru aprobarea machetelor de raportare fără regim special pentru raportarea indicatorilor specifici programelor/subprogramelor naţionale de sănătate publică, cu modificările și completările ulterioare – se modifică și se completează. | | | | | | |
| * 1. Impactul asupra legislației în domeniul achizițiilor publice   Prezentul act normativ nu se referă la acest subiect. | | | | | | |
| * 1. Conformitatea actului normativ cu legislația UE (în cazul actelor ce transpun sau asigură aplicarea unor prevederi de drept UE).      1. Măsuri normative necesare transpunerii directivelor UE      2. Măsuri normative necesare aplicării actelor legislative UE   Prezentul act normativ nu se referă la acest subiect. | | | | | | |
| * 1. Hotărâri ale Curţii de Justiţie a Uniunii Europene   Proiectul de act normativ nu se referă la acest subiect | | | | | | |
| * 1. Alte acte normative şi/sau documente internaţionale din care decurg angajamente   Proiectul de act normativ nu se referă la acest subiect | | | | | | |
| * 1. Alte informaţii - Nu sunt. | | | | | | |
| **Secţiunea a 6-a**  **Consultările efectuate în vederea elaborării actului normativ** | | | | | | |
| * 1. Informații privind neaplicarea procedurii de participare la elaborarea actelor normative.   Nu este cazul. | | | | | | |
| * 1. Informații privind procesul de consultare cu organizații neguvernamentale, institute de cercetare și alte organisme implicate   Nu este cazul. | | | | | | |
| * 1. Informații despre consultările organizate cu autorităţile administraţiei publice locale – Nu este cazul | | | | | | |
| * 1. Informații privind puncte de vedere/opinii emise de organisme consultative constituite prin acte normative - Nu este cazul. | | | | | | |
| * 1. Informații privind avizarea de către:   a) Consiliul Legislativ – este necesar  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | | | | | | |
| * 1. Alte informaţii | | | | | | |
| **Secţiunea a 7-a**  **Activităţi de informare publică privind elaborarea**  **şi implementarea actului normativ** | | | | | | |
| * 1. Informarea societăţii civile cu privire la necesitatea elaborării proiectului de act normativ   S-au respectat prevederile Legii nr. 52/2003 privind transparenţa decizională în administraţia publică, republicată.  Proiectul de act normativ a fost publicat în transparenţă decizională, pe pagina de internet a CNAS, începând cu data de 14.10.2024. | | | | | | |
| * 1. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice   Informarea societăţii civile s-a realizat în perioada de consultărilor publice.  Nu este cazul. | | | | | | |
| **Secţiunea a 8-a**  **Măsuri privind implementarea, monitorizarea și evaluarea actului normativ** | | | | | | |
| * 1. Măsurile de punere în aplicare a actului normativ | | | | | | |
| **8.2**. Alte informaţii - Nu sunt. | | | | | | |

Față de cele prezentate, a fost promovată prezenta Hotărâre a Guvernului pentru modificarea şi completarea Hotărârii Guvernului nr. 423/2022 privind aprobarea programelor naţionale de sănătate.

**Ministrul sănătății Președintele Casei Naționale**

**de Asigurări de Sănătate**

**Alexandru RAFILA Valeria HERDEA**

**Avizăm:**

**Viceprim-ministru**

**Marian NEACȘU**

**Viceprim-ministru, Ministrul Afacerilor Interne,**

**Marian-Cătălin PREDOIU**

**Viceprim-ministru, Ministrul Finanţelor,**

**Tanczos BARNA**

**Ministrul Justiției,**

**Radu MARINESCU**

**Ministrul Apărării Naționale,**

**Angel TÎLVĂR**

**Prim-adjunct al Directorului Serviciului Român de Informaţii**

**Răzvan IONESCU(director interimar)**

**Preşedintele Academiei Române**

**Academician Ioan Aurel POP**